欽定古今圖書集成/博物彙編/藝術典/第449卷

以2025年3月25日从维基文库导出

← 博物彙編 藝術典 第四百四十八卷

欽定古今圖書集成

博物彙編 第四百四十九卷

博物彙編 藝術典 第四百五十卷 →

姊妹计划: 数据项

欽定古今圖書集成博物彙編藝術典

第四百四十九卷目錄

醫部彙考四百二十九

小兒驚癇門五

方一〈龍膽湯　大黃湯　白羊鮮湯　艾虎湯　茵芋圓　鎮心圓　丹參摩膏　雙金

散　神穴丹　奪命散　萬金散　返魂丹　不驚丸　中分散　醒脾散　活脾散　乳香

丸　蘇合香丸　抱龍丸　肥兒丸　墜痰丸　瀉青丸　抑青丸　抑肝散　瀉心散　導

赤散　生犀散　祕旨安神丸　瀉黃散　瓜蔞湯　溫驚丸　人參理中丸　調中丸　張

氏溫脾散　清心丸　安神丸　朮附湯　太乙保生丹　聚寶丹　金箔鎮心丸　烏蠍四

君子湯　天南星散　烏沉湯　沉香散　蘇青丸　銀白散　黑附子湯　生附四君子湯

辰砂膏　利驚丸　四物湯　黃連安神丸　牛黃清心丸　涼驚丸　擦牙通關散　至

聖保命丹　大黃丸　十味安神丸　浴體法　塗䪿法　五色丸　斷癇丹　宣風散　褊

銀丸　羌活膏　抱龍丸　天麻散　釣藤鉤飲　大青膏　溫白丸　牛黃丸　白餅子

蛇黃丸　牛黃丸　妙聖丹　消風丸　祛風保安丸　比金丸　虎睛丸　清神湯　密陀

僧散　蠍虎散　代赭石散　化風丹　茯神湯　酸棗仁丸　定志丸　養心湯　妙香散

大黑龍丸　神聖牛黃奪命散　碧雲散〉

藝術典第四百四十九卷

醫部彙考四百二十九醫部彙考四百二十九

小兒驚癇門五小兒驚癇門五

方一方一

龍膽湯〈千金方下同〉龍膽湯〈千金方下同〉

「治嬰兒出腹，血脈盛實，寒熱溫壯，四肢驚掣，發熱大吐哯者。若已能進哺，中食實不消，壯熱及變蒸不解，中客人鬼氣，并諸驚癇，方悉主之。十歲已下小兒皆服之，小兒龍膽湯第一」 ，此是新出腹嬰兒方。若日月長大者，以次依此為例。若必知客忤及有鬾氣者，可加人參、當歸，各加龍膽多少也。一百日兒加三銖，二「百日兒加六銖，一歲兒加半兩。」 餘藥皆準此耳。

龍膽　釣藤皮　柴胡　黃芩　桔梗　芍藥 茯苓一作「茯神」　甘草各六銖　蜣螂二枚

大黃一兩。

右十味，㕮咀，以水一升，煮取五合為劑也，服之如後節度。兒生一日至七日，分一合為三服；兒生八日至十五日，分一合半為三服；兒生十六日至二十日，分二合為三服；兒生二十日至三十日，分三合為三服；兒生三十日至四十日，盡以五合為三服，皆得下即止，勿再服也。

大黃湯大黃湯

治少小風癇，積聚腹痛夭矯，二十五癇。

大黃　人參　細辛　乾薑　當歸　甘皮各三銖

右六味，㕮咀，以水一升，煮取四合，服如棗許，日三。

白羊鮮湯白羊鮮湯

治小兒風癇，胸中有疾。

白羊鮮二銖　蚱蟬二枚　大黃四銖　甘草 釣藤皮　細辛各三銖　牛黃如大豆，四枚

蛇蛻皮一寸。

右八味，㕮咀，以水二升半，煮取一升二合。分五服，日三。

若服已盡而癇不斷者，可更加大黃、釣藤各一銖，以水漬藥半日，然後煮之。

艾虎湯艾虎湯

治小兒驚。辟惡氣，以此湯浴之。

艾一斤，　虎頭骨一枚

右以水三斗，煮為湯浴。但須浴即煮用之。

茵芋圓茵芋圓

治「少小有風癇，至長不除，或遇天陰節變便發動，食飲堅強亦發，百脈攣縮，行步不正，言語不便者，服之永不發。」

茵芋葉　鈆丹熬　秦艽　釣藤皮炙　石膏 杜蘅　防葵各一兩　菖蒲　黃芩各一兩半 松蘿半兩　蜣蜋十枚　甘草三兩

右十二味，為末，蜜丸如小豆大。「三歲已下服五丸，三歲已上服七丸，五歲已上服十丸，十歲已上可至十五丸。」

鎮心圓鎮心圓

治小兒驚癇百病，鎮心氣。

《銀屑》十銖　水銀二十銖　真牛膽黃六銖

紫石英、　珍珠、　防葵、　鐵精各四分，　茯神、 茯苓三分，　遠志、　防己、　白斂、　雄黃、　人參、 芍藥各二分，　大黃六分。

右十六味，先以水銀和銀屑如泥，別治諸藥和丸，「二歲兒如麻子二丸，隨兒大小增之。」

一方無牛黃一味

丹參摩膏丹參摩膏

治小兒驚癇發熱

丹參、　雷丸各半兩。　豬膏二兩。

右同煎七上七下，濾去滓，盛之。每以摩兒身上，日三次。

雙金散〈直指方〉雙金散〈直指方〉

治小兒天弔驚風，目久不下，眼見白睛，及角弓反張，聲不出者。

大蜈蚣一條，去頭足，酥炙，用竹刀批開，記定左右。 麝香一錢，亦分左右，各記明。

右研末包定，每用左邊者吹左鼻，右邊者吹右鼻，各少許，不可過多。若眼猶未下，再吹些須，眼下乃止。

神穴丹〈靈苑方〉神穴丹〈靈苑方〉

治急驚風癇疾，天弔疳熱等證。

紫色蛇黃四兩，煅過　豶豬屎一兩，小者泥固，煅 鐵粉一兩　硃砂半兩　麝香一錢

右為末，糯米糊丸芡子大，漆盤曬乾。看之每丸有一小穴，故名《神穴》。每服一丸，薄荷酒化下，立甦。疳結，冷水化下。

奪命散〈湯氏嬰兒寶方〉奪命散〈湯氏嬰兒寶方〉

治小兒急慢驚風，痰涎壅塞咽喉，命在須臾，服此墜下風痰，乃治驚利痰之聖藥也。

真礞石一兩，　焰硝半兩

右同煅過為末，每服半錢或一錢。急驚痰熱者，薄荷荊芥湯入生蜜調下。

慢驚脾虛者，木香湯入熟蜜調下。〈按：「礞石、焰硝，利痰雖有奇功，若因脾胃虛弱而致者，非所宜也。」 〉

王肯堂曰：「此藥大能控風涎。不問急慢驚風，痰潮壅盛，塞於咽喉，其響如潮，名曰潮涎。百藥不能過咽，命在須臾。但先用此藥入喉，痰即墜下，功有萬全，奪天地之造化也　。」 又曰：「急驚風痰壅上，身熱如火，用生薄荷自然汁，入蜜調，微溫服之。良久，其藥自裡痰墜下，從大便出，如稠涕膠粘，乃藥之功也。次服退熱祛風」 截驚等藥。慢驚風亦以痰涎潮上，塞住咽喉，藥食俱不能入。醫者技窮勢迫，以待其盡，但用此藥，以青州白丸再研為末，煎如稀糊，熟蜜調下，其涎即墜入腹。次服花蛇、川烏、全蠍、蜈蚣等藥。

萬金散〈聖惠方下同〉萬金散〈聖惠方下同〉

治小兒急驚

蜈蚣一條全者，去足，炙為末　丹砂　輕粉各等分

右研勻陰陽，乳汁和丸菉豆大，每歲一丸。

返魂丹返魂丹

治小兒慢驚及天弔夜啼。

蝙蝠一枚，去腸翅，炙黃焦　人中白乾　全蠍焙 麝香各一分

右為末，煉蜜為丸菉豆大，每服乳汁下三丸。

不驚丸〈陳文中小兒方〉不驚丸〈陳文中小兒方〉

治小兒驚風，吐逆作搐，痰涎壅塞，手足掣瘲，眼睛邪視。

枳殼去穰，麩炒　淡豆豉各等分

右為末，每服一錢，甚者二錢。

急驚薄荷自然汁下

慢驚：荊芥湯入酒三五點，日三服。

中分散〈普濟方下同〉中分散〈普濟方下同〉

治小兒驚風定搐

螳蜋一箇　蜥蜴一條　赤足蜈蚣一條各中分之。 隨左右。研末記定。男用左。女用右。

右每以一字吹鼻內搐之。吹左即左定，吹右即右定也。

醒脾散醒脾散

治小兒慢脾驚風

馬芹子、　丁香、　白殭蠶

右等分為末，每服一錢，炙橘皮煎湯下之。

活脾散活脾散

治小兒慢脾驚風

羊屎二十一粒，　炮丁香一百粒　胡椒五十粒

共為末，每服半錢，用六年東日照處壁土煎湯調下。

乳香丸乳香丸

治小兒慢驚風，心神悶亂煩懊，筋脈拘急，胃虛蟲動，反折啼叫。

乳香半錢　胡粉二錢，研勻，　白頸蚯蚓去土搗爛

共和為丸，麻子大，每服七丸至十五丸，蔥白煎湯下。

蘇合香丸〈惠民和劑局方〉蘇合香丸〈惠民和劑局方〉

治小兒驚癇客忤

「白朮」、　「香附子」，　「青木香」、　「白檀香」，　「沉香。」

丁香　麝香　蓽撥　訶梨勒煨去核　硃砂 犀屑，各二兩　龍腦　薰陸香　蘇合油，各一兩 安息香「末，二兩，以無灰酒熬成膏，入蘇合油內」

為末。以香膏加煉蜜和成劑。蠟紙包收。每服旋丸梧子大。早朝取井華水。溫冷任意化服。每服一丸。

抱龍丸〈全幼心鑑下同〉抱龍丸〈全幼心鑑下同〉

小兒風痰，熱毒壅滯，涼心壓驚。

牛膽南星一兩，　薄荷十片，　丹砂錢半，　龍腦、

麝香各一字。

右研末，煉蜜丸芡子大，每服一丸，竹葉湯化下。

肥兒丸肥兒丸

治嬰孩驚瘖風後。失瘖不能言。

蕪荑炒　神麴炒　麥芽炒　黃連炒，各一錢

右為末，豬膽汁打糊丸黍米大，每服十丸，木通湯下。黃連能去心竅惡血。

墜痰丸〈衛生寶鑑〉墜痰丸〈衛生寶鑑〉

治小兒風癇痰迷

《天南星》，「九蒸九曬。」

右為末，薑汁麵糊丸梧子大，每服二十丸，人參湯下，石菖蒲麥冬湯亦可。

《經驗方》曰：「小兒驚風，用墜涎散。天南星一兩重一箇，換酒浸七伏時取出，安新瓦上，週迴炭火炙裂，合濕地出火。每為末，入硃砂一分，每服半錢，荊芥湯調下，每日空心一服，午時一服。」

瀉青丸〈小兒直訣下同〉瀉青丸〈小兒直訣下同〉

治肝經實熱，急驚搐搦。

羌活按《壬乙》同歸一治也。　大黃瀉諸實熱。

川芎入手足厥陰。辛以緩肝。　山梔仁瀉心火。實瀉 其子。　龍膽草炒益肝膽氣，止驚。　當歸入足厥陰 藏血　防風各等分

右為末，煉蜜丸芡實大，每服半丸，煎竹葉湯，入砂糖化下。

一方加甘草芍藥

一方無當歸

薛己曰：「前方足厥陰肝經，解散肌邪，疏通內臟之熱，苦寒藥也。若大便祕結，煩渴飲冷，飲食如常，屬形病俱實，宜用此瀉之。若大便調和，煩渴飲冷，目淡青色，屬病氣實而形氣虛，宜用抑青丸平之。若大便不實，作渴飲湯，飲食少思，肢體倦怠，屬形病俱虛，宜用地黃丸補之。若肝經血虛生風，先用四物湯加鉤藤鉤以生肝血，繼用四君子湯以補脾土。若因肝經血燥生痰，用地黃丸生腎水，益肝血。若土不能培木，用四君子湯加當歸以補中，用地黃丸以滋腎。若因肺金剋肝木，用六君子湯加芍藥、木香，實脾土以平肺金。若因心虛奪母之氣，或腎水虛不能生肝木者，並用地黃丸主之。若屢服峻劑而脾胃虛」 寒者，必用六君子湯加丁香、木香，補脾胃以培陽氣。若因乳母恚怒，肝火妄動，致兒為患者，母服加味小柴胡湯。若因乳母肝脾血虛發熱，致兒為患者，母服加味逍遙散，子亦服數滴得效。《方》曰：「一名涼肝丸。」 肝主風，宜先涼肝而風自退。

抑青丸抑青丸

即前方去山梔、大黃。

抑肝散抑肝散

治「肝經虛熱發搐，或發熱咬牙，或驚悸寒熱，或木乘土而嘔吐痰涎，腹膨少食，睡臥不安。」

軟柴胡五分，入少陽、厥陰，瀉肝火，須用黃連佐之。 川芎八分，　當歸、　白朮、炒　茯苓，保心驚悸。 釣藤鉤各一錢，主寒熱十二，驚癇客忤胎風。

甘草三分。

右水煎子母同服

瀉心散瀉心散

治心經實熱瀉丁心

黃連一兩，去鬚

右為末，每服五分，臨臥溫水化下。

海藏曰：「易老單方瀉心湯出於此，乃實邪也，實則瀉其子。」

薛己曰：「按前證若叫哭發熱，作渴飲水，抽搐有力，仰面而睡者，屬心經實熱，宜用瀉心湯或導赤散。若發熱飲湯，抽搐乏力，驚竄咬牙，合面而睡者，屬心經虛熱，用補心散。若咳嗽面赤，壯熱飲水，肺乘心也，用瀉白散。若頭搖目劄，身熱抽搐，肝乘心也，用柴胡清肝散。若合目昏睡，泄瀉身熱，脾乘心也，用瀉黃散。若竄」 視驚悸。咬牙足熱。腎乘心也。用安神丸。若因乳母致證。亦用前藥以治其母。

導赤散導赤散

治小腸實熱，小便祕赤，瀉丙小腸。

生地，心小腸藥。　《木通》利小腸熱，故導赤也。

甘草炙各等分，生用瀉心火。

右為末，每服一錢，入淡竹葉，《涼心經》水煎。

一方「加黃芩、赤芍藥、羌活、燈心煎。」

一方「不用甘草」 ，用黃芩。

薛己曰：「按瀉心湯、導赤散，瀉心小腸實火之劑。蓋心為脾母，脾為心子，然心既病，則脾土益虛矣，用者審之，味此說，當保脾土。」

生犀散生犀散

治心經虛熱

地骨皮、　赤芍、　柴胡、　乾葛各一兩，　甘草五錢。

《犀角》二錢鎊。主風熱驚癇。鎮肝。除心熱。

右為末，每服一二錢，水煎。

丹溪曰：「犀角，痘後用以散餘毒，若無毒而血虛者，或已燥熱發散者，而誤用之，禍立至。」

薛己曰：按前方云治心經虛熱，然其所用藥，多屬瀉心瀉肝之劑。蓋「虛」 「熱」 二宇，恐傳寫之誤。假如心經自病，而血虛熱者，用《祕旨》安神丸。脾虛奪心之氣而熱者，用《祕旨》補脾湯。肝木不能生心火而虛熱者，用地黃丸。

祕旨安神丸祕旨安神丸

治「心血虛而睡中驚悸，或受驚嚇而作。」

人參補五臟，止驚悸　半夏湯泡，燥脾土，健胃 酸棗仁炒，寧心志　茯神各一錢，開心益志。

五味子五粒，杵　當歸酒洗　橘紅　赤芍藥炒，各 七分　甘草炙，三分

右為末，薑汁糊丸芡實大，每服一丸，生薑湯下。

瀉黃散瀉黃散

治脾胃實熱

藿香葉，入手足太陰經。開胃止嘔。　甘草各七錢半， 石膏五錢，瀉胃火。　山梔仁一兩、　防風二兩。

右用蜜酒微炒為末，每服一二錢，水煎。

薛己曰：「按前證若作渴飲冷，臥不露睛，手足甚熱，或遍身發黃，屬胃經實熱，宜用瀉黃散。若作渴飲湯，臥而露睛，手足並冷，屬胃經虛熱，宜用異功散。若面青搐搦，乳食少思，肝乘脾也，用《祕旨》補脾湯。若面赤驚悸，身熱昏睡，心乘脾也，用《祕旨》安神丸。若面白喘嗽，肢體倦怠，肺乘脾也，用補中益氣湯。若脣黑泄瀉，手」 足指冷，腎乘脾也，用益黃散。病後津液不足，口乾作渴，宜用七味白朮散。若乳母膏粱厚味，七情鬱火所致，當審其因而治其母。

瓜蔞湯瓜蔞湯

治慢驚

《瓜蔞根》二錢。　《白甘遂》一錢。

右，慢火炒黃，為末，每二三分，煎薄荷麝香湯下。薛己曰：「按：徐用誠云：『錢氏治慢驚用瓜蔞湯，恐傳寫誤耳。蓋驚主風木，甲木屬陽，病急易治；乙木屬陰，病緩難治。況小兒五臟之氣未實，神氣未完，而自病之慢驚，非病後及吐瀉脾胃虛損而得者，慎勿用此峻厲之劑』。」

王肯堂曰：「右瓜蔞湯，錢氏治慢驚法，脈有力者宜用。蓋濕痰積於膈中，使風火不得開發而身冷，故用瓜蔞湯劫去濕痰，使風火得伸而身溫搐止。若脈無力者，不宜用之，便當補脾，及溫白丸、羌活膏之類。」

溫驚丸溫驚丸

治慢驚風證。一名「粉紅丸。」

南星為末，入臘月牛膽中，陰乾百日，為末，四兩 硃砂一錢半　天竺黃一兩　坯子胭脂半錢 龍腦五分，另研

右用牛膽汁和丸，如「雞頭大」 ，每服一丸，小者半丸，沙糖水下。

薛己曰：「按慢驚屬脾胃無陽，肝木所勝之寒證，故用溫驚丸以溫之。但所用之藥，乃辛散陽氣，祛逐痰涎，治者審之。」

人參理中丸人參理中丸

治中氣虛熱

人參　白朮炒　甘草炙，各等分

右為末，薑汁糊丸菉豆大，每服二三十丸，白湯下。一方用乾薑等分，加棗二枚。

調中丸調中丸

治脾胃虛寒

白朮　人參　甘草炒，各五錢　乾薑炮，四錢

右為末，用蜜丸菉豆大，每服二三十丸，白湯下。薛己曰：「按前二方，《本經》自病之藥，即人參理中丸也。若腎水侮上而虛寒者，當加半夏、茯苓、陳皮。或嘔吐更加藿香。泄瀉加木香。」

張氏溫脾散張氏溫脾散

治「脾胃虧損，腹脅虛脹，乳食不進，困倦無力。」

訶子肉、　人參各七錢　白朮、　木香　桔梗、 茯苓　藿香　陳皮　黃芪各五錢，　炙草二錢半

右每服二三錢，薑棗水煎。

薛己曰：「按前方治脾肺虛弱之證。若肺病已去，前證未已，但用六君子湯以調補脾胃。」

清心丸清心丸

治驚熱煩躁

人參、　茯神、　防風、　硃砂、　柴胡各二錢。

金箔三十片。

右為末，煉蜜丸桐子大，每服一二丸，竹瀝調下。此定驚安神，一切小驚要藥。

===安神丸===

治邪熱驚啼，心肝壯熱，面黃頰赤。

麥門冬、　牙硝、　白茯苓、　山藥、　寒水石。

甘草各五錢，　硃砂一兩，　龍腦二分半。

右為末，煉蜜丸芡實大，每服半丸，砂糖水化下。薛己曰：「按前方降火化痰，辛散寒涼之劑，不宜過服，恐反傷脾胃。若睡中驚悸不安，宜用《祕旨》安神丸。若因乳母脾氣鬱熱，致兒為患者，宜用加味逍遙散。若因乳母怒氣，肝經發熱，致兒為患者，宜用加味小柴胡湯。若因乳母飲酒，胃經發熱，致兒為患者，宜用葛花解酲湯。」

朮附湯朮附湯

治「風濕相搏，身體煩疼，不能轉側，不嘔不渴，大便堅硬，小便自利，及風證頭目眩重等證。」

白朮四兩　甘草炒，二兩　附子炮，去皮臍，一兩半

右為末，入附子，每服三錢，薑五片，棗一枚，水煎服。薛己曰：「愚按附子溫中回陽，為慢脾之聖藥也。如元氣未脫，用之無有，不應須用。每隻重一兩三四錢，端正不尖，底平、週圍如蓮花瓣者佳，否則悮川烏也。」 《製法》：切去皮尖，以童便浸之，秋冬七日，春夏五日，每日一換。浸畢，切作四塊，以濕草紙包數層，微火煨半日，取出切開，無白星為度。如急用，炮至裂紋，即投童便中，良久浸透切片，如色白，再微炙之，氣脫甚者，急生用亦效。

太乙保生丹太乙保生丹

治慢驚尚有陽證者

《全蠍》青者十四箇，　白附子生用　直殭蠶。

膽星、　蟬殼、　琥珀、　防風、　硃砂各一錢。

麝香五分。

右為末，米糊丸，桐子大，金箔為衣。每服一二丸，薄荷湯化下。

聚寶丹聚寶丹

治慢驚

人參　茯神　琥珀　天麻　直殭蠶　全蠍炙 防風　膽星　白附子生用　烏蛇肉酒焙，一錢 硃砂半錢　麝香少許

右為末，煉蜜丸桐子大，每服二丸，菖蒲湯下。

金箔鎮心丸金箔鎮心丸

治「風壅痰熱，心神不寧，驚悸煩渴，脣焦頰赤，夜臥不安，譫語狂妄。」

硃砂一兩，　白茯苓，　人參、　甘草各半兩

山藥一兩半，　片腦、　牙硝各一錢半，　麝五分， 金箔十二貼為衣，　紫河車二錢半，黑豆煎煮。

右為末，煉蜜丸，每用五錢，作五十丸，以金箔為衣。每服一丸，薄荷湯化下，含化亦得。

烏蠍四君子湯烏蠍四君子湯

即《四君子》加生川烏、全蠍各少許。

右為末，每服半錢，薑棗水煎服，次服去川烏。

天南星散天南星散

治吐瀉慢驚，驅風豁痰。或誤服冷藥，脾虛生風痰。一名「回生散」 ，又名「天王散。」

南星重八九錢者一箇，掘地坑深尺許，先炭五斤燒 通紅，以好米醋一碗灑坑中，即投南星，以火炭密蓋， 又用盆覆時許取出。

右為末，入琥珀、全蠍各一錢。每服二字，煎生薑防風湯下。

一方。「入天麻末一錢，麝香一字。」

烏沉湯烏沉湯

治慢驚驅風助胃

天麻二錢　人參　真，川烏生用　全蠍焙。

南星焙　木香、　沉香各一錢　甘草炒，半錢

右為末，每服三五分，薑水煎服。

沉香散沉香散

助胃氣止吐瀉

茯苓二錢。　沉香　丁香　木香　藿香　厚朴 甘草炙，各一錢

右為末，每服一字，米飲湯調下。

蘇青丸蘇青丸

「蘇合香丸」一分。　青州白丸子二分。

右和勻，每服五分，薑湯調下。

銀白散銀白散

治胃虛吐瀉

糯米炒，二兩半　扁豆蒸　丁香　藿香各二錢 白朮炒，一兩　甘草炙，三錢

右為末，紫蘇米飲調下。

《直指方》加炮白附子、全蠍、木香、石蓮、薑水煎。一方加天麻、砂仁、白茯苓。快脾正色。又名雙白散。

黑附子湯黑附子湯

治慢脾風四肢厥冷

附子炒去皮，三錢　木香、　人參各一錢五分 白附子一錢　甘草炙，五分

右為散，每服三錢，薑五片，水煎，若手足既溫即止。

後服

生附四君子湯生附四君子湯

治吐瀉不思乳食。凡虛冷病，先與數服，以正胃氣。

人參、　白朮、　附子、　木香、　茯苓、　橘紅。

甘草各等分。

右為末，每服五七分，薑棗水煎服。

一方無木香橘紅

辰砂膏辰砂膏

治慢脾冷痰壅滯，手足冷而微搐者。

黑附子一枚，重一兩以上者，去皮臍，頂上穵一孔，入 辰砂末一錢，仍用附子塞之，炭火燒熟存性

膽星半兩　白附子炮　五靈脂　蠍梢各二錢半

右為末，煉蜜丸，桐子大，每服二三錢，生薑汁泡湯下。

利驚丸利驚丸

治急驚痰盛，發熱潮搐。

青黛、　天竺黃、　輕粉各二錢，　牽牛末半兩。

右為末，麪糊丸豌豆大，每服十丸，薄荷湯下。

四物湯四物湯

治血虛發熱煩躁，或晡熱作渴，頭目不清，若因脾虛不能生血者，用四君子湯。

當歸、　熟地黃各二錢，　芍藥、　川芎各一錢。

右水煎服

黃連安神丸黃連安神丸

治「心經血虛頭暈。神魂驚悸。」

黃連六錢。〈酒洗〉　炙甘草五分　生地　當歸各一錢 半　硃砂飛過，五錢

右為末，飯糊丸，梧桐子大。每服十五丸，空心白滾湯下。如二三服不應，當服「歸脾湯」 補之。

牛黃清心丸牛黃清心丸

治「諸風瘈瘲，語言蹇澀，健忘恍惚，頭目眩運，胸中煩鬱，痰塞喘嗽，精神昏憒等證。或小兒風熱上壅，抽搐發熱，或急驚痰盛發搐，目反口噤，或大人傷寒汗下之後，煩躁發熱不解，並宜服之。」

麝香　龍腦、　羚羊角各一錢　當歸　防風 黃芩　白朮　麥門冬、　白芍各一錢半　牛黃 柴胡　桔梗　白茯苓　杏仁去皮尖　芎藭 肉桂　大豆黃卷、　阿膠各一錢二分半　蒲黃 人參　神麴各三錢半　雄黃八分　甘草五分 白斂七分　犀角二錢　山藥七錢　乾薑三錢 金箔一百二十片，　大棗十箇，蒸熟爛研。

右為末，煉蜜丸，每兩作十丸，金箔為衣。每服一丸，溫水化下。

涼驚丸涼驚丸

治「驚疳熱搐，心神驚悸，白睛赤色，牙關緊急，潮熱流涎，手足動搐。」

黃連五錢　龍腦一錢，研　龍膽草酒拌炒黑 防風　青黛三錢，研　釣藤鉤子二錢　牛黃 麝香各一字

右各另為末，麵糊丸，粟米大，每服三五丸至一二十丸，煎「金銀花湯」 下。

薛己曰：「按前方治心肝二經風熱。若心肝虛而見驚搐潮熱，用《祕旨》安神丸。肝木乘脾者，用異功散加柴胡、釣藤鉤。心脾虛弱而潮熱流涎者，用異功散。若虛寒更加木香，不應更加炮薑。疳者津液乾涸之證。前丸乃心肝二經清熱祛風化痰之寒劑，不宜多服，恐傷胃氣，無以滋腎水也。」

擦牙通關散擦牙通關散

治風搐搦，關竅不通，痰塞中脘，留滯百節，牙關緊閉，藥不能下。

南星二錢　麝香一字　牙皂二錠，燒存性

赤腳蜈蚣一條　殭蠶一錢。

右為末，薑汁蘸藥少許擦牙，或調服二三點，涎自出。

至聖保命丹至聖保命丹

治「胎驚內釣，肚腹緊硬，啼叫不安」 ，及急慢驚風，眼目上視，手足抽掣，不省人事。

全蠍十四箇，去毒　防風二錢，　白附子　蟬殼 炮南星　殭蠶去絲嘴、炒　天麻　硃砂各一錢， 麝香五分，　金箔四十張

右為末，米糊和，每兩作四十丸。每服一丸，白湯化下。

有熱者，以「膽星」 易炮星。

一方有冰片、硼砂各少許。

一方：「人參、白茯苓各二錢。」

大黃丸大黃丸

治風熱裡實，口中氣熱，二便祕赤，飲水不止。

黑牽牛半生半炒　川芎各半兩　甘草一錢 大黃一兩，酒洗，飯上蒸

右為末，糊丸麻子大，每服數丸，溫蜜水乳後服，以溏利為度，大小量用。

薛己曰：「愚按前證既屬裡實，二便祕，法當疏下。若初服雖未通利，而病勢已退，不可再服。如二便未利，病勢未退，當減數丸，研化服之。恐過劑則元氣傷而變病也。」

十味安神丸十味安神丸

治驚

人參　茯神　麥冬、　山藥各二錢　片腦二分 龍齒煅，一錢　硃砂　甘草、　寒水石各五分 金箔二片

右為末，蜜丸雞豆大，燈心湯調下。

一方有馬牙硝

浴體法浴體法

蠍尾去毒　硃砂各五分　烏蛇肉酒浸焙

白礬、　青黛、　天麻各二錢，　麝香一字。

右為末，每服三錢，水三碗，桃枝一握，煎至數沸，溫浴之，勿浴背。

塗䪿法塗䪿法

治發搐

麝香一字　蠍尾去毒　薄荷葉三分　蜈蚣 牛黃　青黛末，各一字

右同研，用熟棗肉劑為膏，新綿上塗勻，貼顖上，四方可出一指許，火上炙手頻熨，百日裡外，小兒可用此。

五色丸五色丸

治五癇

硃砂、　真珠各五錢，　水銀、　雄黃各一錢。

黑鉛三兩，同水銀結成砂。

右為末，煉蜜丸麻子大，每服三四丸，煎金銀薄荷湯下。

一方無黑鉛

薛己曰：「愚按前證，有因驚、因風、因食之不同，雖痰迷心竅，然當補脾氣為主。」

斷癇丹斷癇丹

治癇差後復作，證候多端，連綿不除者。

黃芪蜜炙　釣藤鉤　細辛　甘草炙，各五錢 蛇退三寸，酒炙　蟬蛻四箇　牛黃一字，另研

右為末，煮棗肉為丸「麻子大，每服五七丸，人參煎湯下。」

宣風散宣風散

治驚風痰熱四證極效。能疏風導熱。

陳皮　甘草各五錢　牽牛四兩，半生半炒

檳榔二箇。

右為末，每服三五分，蜜湯調下。薛己曰：「愚按肝氣為陽為火，肝血為陰為水，肝氣熱則生風，風熱搏則驚搐，而肝血必損也。然有餘當認為不足，若屢服利驚宣風之劑，未免虧損脾胃，以成慢驚矣。慎之！」

褊銀丸褊銀丸

治風涎膈熱。及乳食不消，腹脹喘促。

巴豆　水銀各五錢　京墨八錢，火燒醋淬，研 黑鉛二錢半水銀煎　麝香五分，另研

右為末，陳米粥丸菉豆大，每服二三丸，煎薄荷湯下。

薛己曰：愚按前方治顛癇驚搐，消積下痰之藥也。其用牽牛、巴豆等，蓋以痰飲癖積，結聚堅固，非此不能除。故潔古張先生云：「為斬關奪旗之將，形病俱實者用之，誠有回生起死之功，必須詳審，不可輕率。」

羌活膏羌活膏

治脾虛肝熱，熱盛生風，或吐瀉，或悮藥，為慢驚之證。亦治傷寒，無不效。

羌活　人參　川芎　白附炮　赤茯苓各五錢， 明天麻一兩，　白殭蠶酒炒，　乾蠍炒去毒

白花蛇肉酒浸焙　雄黃　辰砂各另研，一分 附子炮　防風　麻黃　肉豆蔻　雞舌香

藿香、　沉香、　木香各二錢，　輕粉、　真珠

牛黃各一錢半　龍腦二分　麝香一錢，各另研。

右為末，煉蜜丸豆大，每服一二丸，薄荷湯下，或麥冬湯下。〈按：「前方性溫，大熱、實熱、急驚勿服。」 〉

薛己曰：「按前方藥味雜亂，果脾氣虛而成慢驚者，當審用之，恐發散真氣，重損陰血故也。」

抱龍丸抱龍丸

治傷風溫疫，身熱昏睡，風熱痰實壅嗽。又治驚風潮搐，及蠱毒中暑，沐浴後並可服，壯實小兒宜時與服之。

雄黃二錢五分　辰砂五錢，另研　天竺黃一兩 牛膽南星四兩　麝香五分，另研

右為末，甘草湯丸皂子大，每服一丸，白湯化下。《丹溪》曰：「抱龍丸，心肺肝藥也。抱者保也，龍者肝也。肝為母，心為子，母安則子安，況心藏神，肝藏魂，神魂既定，驚從何生。」

薛己曰：「按前丸化痰祛邪清熱之功居多，屬肝心實熱而致者，用之殊效。若脾肺虛弱，而見昏睡痰嗽，當用《寶鑑》天麻散以調補元氣。」

萬氏曰：「壯實兒宜用之。然內有雄硃、金石之藥不可服，如麝香之耗真氣，能引風邪入裡，如油之入麪不得出也。故人皆禁之，不輕用也。」 王肯堂曰：「前藥百日，小兒每丸分作三、四服，五歲兒一、二丸，大人三、五丸。亦治室女白帶、伏暑用鹽少許，嚼一、二丸，新汲水送下。臘月雪水煮甘草和藥尤佳。一法，用漿水或新水」 浸南星三日，候透煮軟三五沸，取出乘軟切去皮，只取白軟者，薄切焙乾，炒黃色，取末八兩，以甘草二兩半拍破，用水二碗浸一宿，慢火煮至半碗，去渣，漸漸傾入南星末內，慢研，令甘草水盡，方入餘藥。

天麻散天麻散

治急驚脾胃虛弱，或變慢驚者。

半夏七錢，　天麻二錢五分，　炙草、　白茯苓、 白朮各二錢。

右入生薑三錢，磁器內水煮候乾為末，每服一錢五分，薑棗湯調下。

釣藤鉤飲釣藤鉤飲

治吐利，脾胃虧損，虛風慢驚。

釣藤鉤三分　蟬殼　防風炒　人參　麻黃 殭蠶炒　天麻　蠍尾去毒炒，各五錢　炙草 川芎各二錢五分　麝香一錢，另研

右為末，每服一二錢，水煎。

一方「有蜣螂三箇，去頭足，炙黃。」

虛寒加附子一錢

薛己曰：「按慢驚之證，屬脾胃虧損所致。前方乃辛溫散表之藥，而無調補之功，須審用之。」

大青膏大青膏

治傷風吐瀉。痰熱發搐。

天麻　青黛各一錢　白附子　乾蠍去毒。

烏梢蛇肉酒浸，焙　硃砂五分　天竺黃二錢 麝香二分

右為末，生蜜和膏，每服一豆粒許。月中兒用半粒，薄荷湯化服。五歲以上，同「甘露散」 服之。

薛己曰：「愚按大青膏乃表散之劑也。必外邪蘊結於肺，而肺氣未損者，乃可施之。況前證屬脾肺氣虛，而邪之所湊，必以固脾胃為主，否則虛虛之禍，恐不能免矣。」

溫白丸溫白丸

治「驅風豁痰，定驚，泄瀉瘦弱，冷疳洞利，及久病而成慢驚。」

天麻五錢　白殭蠶炮　白附子　乾蠍去毒 天南星湯炮焙，各二錢五分

右為末，麪糊丸菉豆大，每服十丸，米飲下。一方有人參、防風。

一方「前藥仍用寒食日麵裹養七日，取出用薑湯下。」

薛己曰：「愚按前證屬脾氣虛寒，無陽之證，無風可散，無痰可逐，當兼用六君子湯、十二味異功散、木香散。」

牛黃丸牛黃丸

治驚熱消疳積

雄黃研，水飛　牽牛各一錢，　天竺黃二錢。

右為末，麪糊丸粟米大，每服五七丸，薄荷水下。

白餅子白餅子

治腹中有癖，傷食嘔吐，肚痛噯氣，先用此藥一服，推下食積，卻用惺惺散加減參蘇飲，不可服冷藥。

滑石　輕粉　半夏湯浸焙　南星各一錢

巴豆二十四粒，去皮膜，水煮，另研。

右為末，糯米飯丸菉荳大，捻作餅，每服二三餅，煎蔥白湯下。忌熱物，量兒加減。

薛己曰：按前方乃斬關奪門，起死回生之重劑也。必審形病俱實，方可施之，恐致失手，命在反掌。《經》云：「邪之所湊，其氣必虛，留而不去，其病乃實。」 實者病氣實，而形氣則虛也。東垣先生云：形病俱實者，當瀉不當補。形病俱虛者，當補不當瀉。治者審之。

蛇黃丸蛇黃丸

「治驚癇，因震駭恐怖，叫號恍惚」 是也。

蛇黃真者三箇，火煅醋淬，　鬱金七分，一處為末， 麝香另入一匙

右為末，飯丸桐子大，每服一二丸，煎《金銀磨刀水》化下。

牛黃丸牛黃丸

治風癇，因汗出解脫，風邪乘虛迷悶，搐掣涎潮，屈指如計數是也。

牛膽南星　全蠍焙　蟬蛻各二錢半　防風 白附子生用　天麻　直殭蠶炒，各一錢半

麝香半字

右為末，棗肉和丸，水銀半錢，研細入藥，丸「菉豆大，每服一二丸，荊芥生薑湯下。」

妙聖丹妙聖丹

治食癇，因驚而停食吐乳，寒熱大便酸臭是也。

赭石煅酢淬，二錢半　巴豆三箇，去心油，三錢 雄黃　蠍梢　硃砂各一錢　輕粉　麝各一匙 杏仁微炒，二錢

右為末，棗肉丸梧子大，每服一二丸，木賊草煎湯送下。

消風丸消風丸

治風癇先宜此藥

牛膽南星二錢，　羌活、　獨活、　防風、　天麻、 人參、　荊芥、　川芎　細辛各一錢。

右為末，蜜丸桐子大，每服二丸，薄荷紫蘇湯調化下。

祛風保安丸祛風保安丸

諸風久遠治之並驗

川烏去皮尖，二錢半，生用　五靈脂半兩

右為末，豬心血丸，桐子大，每服一二丸，薑湯化下。

比金丸比金丸

治驚癇先用此藥

人參　琥珀　白茯苓　遠志薑製，取肉炒。

「硃砂　天麻　石菖蒲細密者」　川芎　南星 青黛各一錢　麝香一匙。

右為末，蜜丸桐子大，每服一二丸，金銀薄荷湯下。一方有山藥、甘草，無琥珀、青黛。

虎睛丸虎睛丸

治驚癇邪氣入心

虎睛細研　遠志薑汁浸，去心　犀角鎊屑。

大黃《濕紙包煨》　石菖蒲、　麥門冬各等分。

蜣螂去足翅，炒，三枚

右為末，米糊丸，桐子大，每服一二丸，竹葉煎湯，或金銀薄荷煎湯下。

清神湯清神湯

治驚癇

犀角鎊屑　遠志薑汁焙　白蘚皮　石菖蒲 人參　甘草炒，各一錢半

右為末，每服五七分，麥門冬煎湯調下。

密陀僧散密陀僧散

治心癇不語。及諸驚失音。

密陀僧。

右為極細末，每服一匙，米酢湯調下。大人服一錢，熱酒下。

蠍虎散蠍虎散

治驚癇

褐色生蠍虎一箇，連血細研。

右入硃砂、麝香末少許同研，用薄荷湯調作一服，數年者亦效。蓋癇疾皆心血虛滯，生蠍虎管守其血，繼服二陳湯，若無生蠍，以帶性雄豬心血代用，入代赭石散尤妙。

代赭石散代赭石散

治陰陽癇

代赭石煅醋淬，研為末，水飛過，曬乾。

右為末，每服半錢，以金銀煎湯，和金箔銀箔調，連進二服。腳脛上有赤斑，乃邪氣發出，可治，無赤斑則難治。

化風丹化風丹

涼風化痰退熱定搐

牛膽南星二錢，　羌活、　獨活、　防風、　天麻、 人參、　川芎、　荊芥、　粉草各一錢，　全蠍一箇。

右為末，煉蜜丸，皂角子大，每服一錢，薄荷湯化下。一方無全蠍，有甘草、細辛。

《一方》「加辰砂、麝香。」

茯神湯茯神湯

治膽氣虛寒，頭痛目眩，心神恐懼，不能獨處，或是驚癇。

茯神　棗仁炒　黃芪炒　柏子仁炒　白芍炒 五味子炒，各一兩　桂心　熟地黃自製者

人參　甘草炒，五分

右每服二三錢，薑水煎。

酸棗仁丸酸棗仁丸

治「膽氣實熱驚癇。或睡臥不安。驚悸怔忡。」

茯神　酸棗仁炒　遠志　柏子仁炒　防風 枳殼麩炒　生地杵膏，各半兩。　香竹茹二錢半

右各另為末，蜜丸粟米大，每服七八十丸，白滾湯送下。

定志丸定志丸

治「心神虛怯。所患同前。或語言鬼神。喜笑驚悸。」

人參、　茯苓各一兩五錢，　菖蒲、　遠志各一兩。

右各另為末，蜜丸如前服。

===養心湯===

治「心血虛。祛驚癇。或驚悸怔忡。盜汗無寐。發熱煩躁。」

黃芪　白茯苓　茯神　半夏麴　當歸　川芎 辢桂　柏子仁　棗仁　五味子　人參各三錢 甘草炒，四錢

右每服一二錢，薑棗水煎。

妙香散妙香散

治「心氣不足，驚癇，或精神恍惚，虛煩少寐，盜汗等證。」

辰砂三錢　麝香一錢　《木香煨》，二錢五分。

茯苓　山藥　茯神　遠志　黃芪炒，各一兩 桔梗　甘草炒　人參各五錢

右各另為末，每服一錢，溫酒或白湯調服。

大黑龍丸〈平治會萃下同〉大黑龍丸〈平治會萃下同〉

治小兒急慢驚風，神效。

牛膽南星　礞石各一兩焰硝等分，煅　天竺黃 青黛各半兩　蘆薈二兩五錢　硃砂三錢

殭蠶五分，　《蜈蚣》二錢半，火燒存性。

右為細末，煎「甘草膏丸如雞豆大」 ，每服一丸或二丸。

急驚薄荷湯下

慢驚桔梗白朮湯下

神聖牛黃奪命散神聖牛黃奪命散

檳榔半兩　木香三錢　大黃二兩，麵裹煨為末， 白黑牽牛各一兩，麤末俱一半生用，一半炒用

右為一處，研作細末，入輕粉少許，每服二錢，用蜜漿水調下，不拘時候，微利為度。

碧雲散〈儒門事親〉碧雲散〈儒門事親〉

治小兒驚風有涎

膽礬半兩，　粉霜一錢，　銅青、　輕粉各一分。

右研為細末，每服一字，薄荷湯調下用之。

如中風用漿水調服。

本作品在全世界都属于公有领域，因为作者逝世已经超过100年，并且于1930年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- Rocket000

- 維基小霸王

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第449卷

关于